CELEX: 32015R2253
Language: lt
Date: 2015-12-02 00:00:00
Title: 2015 m. gruodžio 2 d. Komisijos įgyvendinimo reglamentas (ES) 2015/2253 dėl tam tikrų prekių klasifikavimo Kombinuotojoje nomenklatūroje

5.12.2015   
            
            
               LT
            
            
               Europos Sąjungos oficialusis leidinys
            
            
               L 321/6
            
         KOMISIJOS ĮGYVENDINIMO REGLAMENTAS (ES) 2015/2253
   2015 m. gruodžio 2 d.
   dėl tam tikrų prekių klasifikavimo Kombinuotojoje nomenklatūroje
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
   kadangi:
   
               (1)
            
            
               siekiant užtikrinti, kad Reglamento (EEB) Nr. 2658/87 priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;
            
         
               (2)
            
            
               Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, visiškai ar iš dalies sudarytai remiantis Kombinuotąja nomenklatūra arba ją papildančiai subpozicijų dalimis, kad būtų galima taikyti tarifinio reguliavimo ir kitas su prekyba prekėmis susijusias priemones;
            
         
               (3)
            
            
               laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės, remiantis 3 skiltyje išdėstytais motyvais, turėtų būti klasifikuojamos priskiriant 2 skiltyje nurodytą KN kodą;
            
         
               (4)
            
            
               reikėtų nustatyti, kad suteikta šio reglamento nuostatų neatitinkančia privalomąja tarifine informacija apie šiame reglamente nurodytas prekes jos turėtojas galėtų remtis dar tam tikrą laikotarpį, kaip nustatyta Tarybos reglamento (EEB) Nr. 2913/92 (2) 12 straipsnio 6 dalyje. Tas laikotarpis turėtų būti trys mėnesiai;
            
         
               (5)
            
            
               šiame reglamente nustatytos priemonės atitinka Muitinės kodekso komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant lentelės 2 skiltyje nurodytą KN kodą.
   2 straipsnis
   Šio reglamento nuostatų neatitinkančia privalomąja tarifine informacija, vadovaujantis Reglamento (EEB) Nr. 2913/92 12 straipsnio 6 dalimi, galima remtis dar tris mėnesius nuo šio reglamento įsigaliojimo dienos.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2015 m. gruodžio 2 d.
      
         
            Komisijos vardu
         
         
            Pirmininko pavedimu
         
         Heinz ZOUREK
         
            Mokesčių ir muitų sąjungos generalinis direktorius
         
      
   
   
      (1)  OL L 256, 1987 9 7, p. 1.
   
      (2)  1992 m. spalio 12 d. Tarybos reglamentas (EEB) Nr. 2913/92, nustatantis Bendrijos muitinės kodeksą (OL L 302, 1992 10 19, p. 1).
   
      PRIEDAS
      
                  Prekių aprašymas
               
               
                  Klasifikavimas (KN kodas)
               
               
                  Motyvai
               
            
                  (1)
               
               
                  (2)
               
               
                  (3)
               
            
                  Gaminys (vadinamoji skersvėjo užtvara arba durų apačios tarpiklis), kurį sudaro maždaug 100 × 3 cm aliuminio pagrindas ir prie jo pritvirtinti maždaug 2 cm ilgio ir didesnio kaip 1 mm skerspjūvio ilgio plastikiniai šeriai. Pagrindas vienoje pusėje padengtas lipniąja plėvele.
                  Pagrindas lipniąja plėvele tvirtinamas prie durų apačios. Šeriai užpildo tarpą tarp durų apačios ir grindų, neleisdami patekti oro srautui, nešvarumams ir kt.
                  
                      (1) Žr. paveikslą.
               
               
                  3926 90 97
               
               
                  Klasifikuojama vadovaujantis Kombinuotosios nomenklatūros 1, 3 (b punktu) ir 6 bendrosiomis aiškinimo taisyklėmis ir KN kodus 3926, 3926 90 ir 3926 90 97 atitinkančiais prekių aprašymais.
                  Atsižvelgiant į gaminio objektyvias charakteristikas, jo paskirtis – uždengti tarpą tarp durų apačios ir grindų, neleidžiant patekti oro srautui, nešvarumams ir kt. Jis neskirtas naudoti kaip šepetys valymui. Todėl gaminys nepriskirtinas 9603 pozicijai kaip šepetys.
                  Gaminys yra kombinuota prekė, sudaryta iš įvairių sudedamųjų dalių: aliuminio pagrindo, plastikinių šerių ir lipniosios plėvelės. Šeriai nulemia gaminio esminį požymį dėl jų vaidmens, susijusio su gaminio naudojimu. Todėl gaminys taip pat nepriskirtinas 7616 pozicijai kaip kiti aliuminio gaminiai.
                  Todėl gaminys klasifikuotinas kaip kiti plastikiniai gaminiai priskiriant KN kodą 3926 90 97.
               
            
         (1)  Paveikslas pateikiamas tik dėl informacijos.